גן רמז

גן רמז (גן העצמאות), הוא גן בעיר העתיקה של באר שבע, צמוד למסגד הגדול בין הרחובות העצמאות, אסף שמחוני והדסה. שטחו של הגן המלבני הוא כ-7 דונם וחצי. הגן קרוי על שמו של דוד רמז, שר התחבורה הראשון בממשלת ישראל ולימים גם שר החינוך והתרבות. אחד מהגנים הוותיקים בישראל.

היסטוריה 
השטח עליו ניצב כיום הגן שימש בשנת 1917 את בית החולים האוסטרי לחיילים האוסטרים והגרמנים שלחמו לצד הצבא העות'מאני. לאחר כיבוש ביר א סבע, הוא שימש כבית חולים שדה של חיילי אנזא"ק שלחמו בקרב באר שבע.

בגן התקיימו במהלך השנים אירועים רבים. בעבר היו בפארק מתקני שעשועים לילדים (נדנדות וכו') שנעלמו עם השנים.

ב-1997 נערכה בגן ביאנלה לקרמיקה והוצגו בו פסלי קרמיקה ייחודיים.

במהלך העבודות לשיפוץ הגן בשנת 2016 התגלתה באר במרכז הגן, בעומק של 35 מטר שהשתמרה היטב. הבאר כוסתה במעטה זכוכית ומתכת וניתן להביט לעומקה. השיפוץ נעשה בידי חברת "טל בילינסקי אדריכלות ונוף". בשנת 2017 נחנך הגן שוב. במרכז הגן אלמנט מים.

בשנת 2021 הוצבו בגן 9 פסלים של אמנים ידועי שם:
 אחמד כנעאן – "תקומה (הפרש)" (2010), ברזל
 ברני פינק – ללא כותרת (1987), גרניט
 אילן אורבוך – "חיטה בברלין" (1987), עץ אבן ופלדה
 שלמה זינגר – "ל"ו צדיקים" (1975), בזלת
 שלמה זינגר – "החיים" (1976), בזלת
 שלמה זינגר – "האסירה" (1970), בזלת
 דב הלר – "בוגונוויליה" (1998), ברזל יציקת ברזל ואריחי קרמיקה
 צביקה לחמן – "מול אבי (משחק שחמט)" (1998), ברוזנה ועץ
 אסף ליפשיץ – "אופניים לרקיע" (שנות ה-90), ברונזה
 נועם רבינוביץ – "פרח ושני עלים" (1997), ברזל וצבע תעשייתי

פעילות בגן 
בדומה לגן העצמאות בתל אביב וגן העצמאות בירושלים, המקום שימש זירת "קרוזינג" למפגשים הומוסקסואלים בבאר שבע, אך כמעט ונעלם מבחינה זו בשנים האחרונות.

ראו גם 
 גן אלנבי

קישורים חיצוניים 

 גן רמז, באתר visitbr7

הערות שוליים 

באר שבע: גנים ופארקים
מקומות מפגש של להט"בים
להט"ב בישראל
אתרי קרוזינג